ddrg/super_eurlex huggingface dataset:
7.

vyjadruje obavy, že nové protesty môžu viesť k ďalšiemu násiliu, ktoré by len prehĺbilo priepasť medzi postojom vlády a opozície a spôsobilo ešte väčšiu polarizáciu citlivého politického vývoja, ktorý vo Venezuele prebieha; vyzýva zástupcov všetkých strán a zložiek venezuelskej spoločnosti, aby pri svojich činoch a výrokoch zachovali pokoj; varuje pred akýmkoľvek krokom, ktorý by mohol viesť k vytvoreniu atmosféry napätia a regresie, čo by mohlo viesť k tomu, že demokratická opozícia by bola postavená mimo zákon, a/alebo k zrušeniu volieb;
17.

naliehavo vyzýva Radu, aby vypracovala jednotnú politiku voči Rusku, ktorá by zaviazala 28 členských štátov EÚ a inštitúcie EÚ k silnému spoločnému odkazu, pokiaľ ide o úlohu ľudských práv vo vzťahoch medzi EÚ a Ruskom a potrebu ukončiť zasahovanie proti slobode prejavu, zhromažďovania a združovania v Rusku; zastáva názor, že stratégia EÚ by sa mala zamerať na to, aby primäla Rusko k plnému rešpektovaniu zásad OBSE a motivovala jeho popredných predstaviteľov vyviesť krajinu z politickej a hospodárskej izolácie, do ktorej sa sama uviedla;
19.

pripomína, že — Parlament vo svojom uznesení z 3. apríla 2014 o výročnej správe o ochrane finančných záujmov Únie za rok 2012 (7) uviedol, že orgány presadzovania práva zaznamenali zvýšené zneužívanie kontrolného systému pohybu tovaru podliehajúceho spotrebnej dani (EMCS) zločineckými skupinami, a Parlament bol presvedčený, že chýbajú fyzické kontroly tovaru, ktorý je prepravovaný v rámci EMCS; — Komisia by mala v nasledujúcej výročnej správe za rok 2014 o ochrane finančných záujmov Únie poskytnúť Parlamentu aktuálne informácie o opatreniach prijatých s cieľom posilniť fyzické kontroly; — prístupové práva do EMCS treba sprísniť s cieľom zahrnúť rozsiahlu históriu súladu pred obchodovaním tak, aby sa obchodujúcim subjektom mohol priznať štatút „splnomocneného hospodárskeho subjektu“ („dôveryhodného obchodujúceho subjektu“), a tým sa umožnilo výlučne týmto subjektom, aby priamo sami používali EMCS; — Parliament požiadal Komisiu, aby predložila výsledky súčasných vyšetrovaní týkajúcich sa potreby zmeniť smernicu 2008/118/ES; — overovacie kontroly, ktoré členské štáty uplatňujú na osoby a spoločnosti žiadajúce o zahrnutie do tohto registra, musia byť spoľahlivejšie a komplexnejšie; — Komisia by mala vysvetliť, aké opatrenia prijala, pokiaľ ide o vyšší stupeň spolupráce s daňovými orgánmi, keďže tovar možno ľahko nesprávne deklarovať s cieľom vyhnúť sa spotrebnej dani; — povolené lehoty na presun tovaru podliehajúceho spotrebnej dani medzi autorizovanými skladmi sú neprimerane dlhé, čo znamená, že viacnásobné presuny v rámci rovnakej deklarácie a presmerovania sú možné pred vložením dátumu dodávky do systému; opakuje preto svoju požiadavku, aby odosielateľ povinne a bezodkladne informoval príslušný orgán členského štátu deklarovaného ako miesto určenia a nové miesto určenia o zmenách; — Parlament požadoval, aby maximálny povolený čas na predloženie správy o prijatí tovaru podliehajúceho spotrebnej dani bol jeden pracovný deň a navyše aby sa čas cesty vypočítal a stanovil pre každú dodávku podľa použitého dopravného prostriedku a vzdialenosti medzi miestami odoslania a určenia; žiada Komisiu, aby sa informovala Parlament, keď sa týmto požiadavkám vyhovie; — záruky požadované na zriadenie colných skladov sú príliš nízke v porovnaní s hodnotou tovaru podliehajúceho spotrebnej dani a že Parlament preto vyzval Komisiu, aby vytvorila premennú v závislosti od druhu tovaru a objemu skutočne zrealizovaného obchodu; žiada Komisiu, aby sa informovala Parlament, keď sa týmto požiadavkám vyhovie; — Parlament je znepokojený tým, že členské štáty zaviedli svoje vlastné systémy EMCS podľa široko vymedzených požiadaviek Komisie; opakuje svoju výzvu adresovanú Komisii, aby prijala iniciatívu týkajúcu sa zavedenia jednotnejšieho systému v celej EÚ;
17.

oceňuje konštruktívny prístup srbskej vlády k vzťahom so susednými krajinami, pretože to umožnilo dosiahnuť významný pokrok v prehlbovaní regionálnej spolupráce, ako aj v upevňovaní vzťahov s EÚ; nabáda Srbsko, aby ešte užšie spolupracovalo so susednými krajinami a aby urobilo ďalšie kroky smerujúce k cezhraničnej spolupráci okrem iného s cieľom posilniť hospodársky rozvoj pohraničných regiónov a oblastí obývaných menšinami; zdôrazňuje, že v rámci zmierenia je dôležité podporovať politiku výmeny a kontaktov mladých ľudí; víta celkové dodržiavanie medzinárodných záväzkov Srbskom a skutočnosť, že Srbsko ďalej prehlbuje dvojstranné vzťahy so svojimi susedmi; pripomína zásadný význam zmierenia; vyzýva Srbsko, aby plne vykonávalo dvojstranné dohody so susednými krajinami a aby k riešeniu svojich otvorených dvojstranných otázok pristupovalo pragmaticky; víta stretnutie predsedov vlád Srbska a Albánska, ktoré sa uskutočnilo 10. novembra 2014 v Belehrade; vyzýva Srbsko, aby aktívne podporovalo pokrok Bosny a Hercegoviny k európskej integrácii a konštruktívne k nemu prispievalo; takisto víta, že Srbsko sa naďalej aktívne podieľa na regionálnych iniciatívach, ako je napr. proces spolupráce v juhovýchodnej Európe (SEECP);
33.

berie na vedomie význam investícií, a to aj do širokopásmových sietí, pre dosiahnutie prioritných cieľov v kľúčovej oblasti digitálneho trhu; odporúča venovať podstatnú časť budúceho investičného plánu v hodnote 315 miliárd EUR na cielené a strategické investície do digitálneho sektora; ďalej poukazuje na to, že vzájomné prepojenie aspektov, ako sú vysoká miera využívania siete a rozsiahle zručnosti obyvateľov a podnikov vo využívaní IKT, je kľúčovým faktorom pri dosahovaní skutočného jednotného digitálneho trhu; vyzýva EÚ a členské štáty, aby uprednostňovali investície do infraštruktúry digitálnych sietí a do digitálnej odbornej prípravy svojich podnikov a občanov;
4.

vyzýva Komisiu a členské štáty, aby vypracovali všeobecný plán investícií do sociálnej infraštruktúry, pretože podľa prognóz s investičným plánom prihliadajúcim na rodovú otázku by sa európsky hrubý domáci produkt (HDP) postupne zvyšoval a do roku 2018 by bol vyšší o 2,4 % než HDP bez takéhoto investičného plánu;
16.

so znepokojením berie na vedomie vývoj a šíriace sa trendy komerčného sexuálneho vykorisťovania detí na internete vrátane nových prostriedkov distribúcie a transakcií za materiály zobrazujúce zneužívanie detí, konkrétne cez tzv. skrytú sieť (Deep Web) a súkromné siete (Darknet), a najmä jav živého vysielania zneužívania za platbu; vyzýva preto Komisiu a členské štáty, aby ďalej spolupracovali so zástupcami alternatívnych platobných systémov s cieľom zistiť možnosti lepšej spolupráce s policajnými orgánmi vrátane spoločnej odbornej prípravy na lepšiu identifikáciu platobných procesov spojených s obchodnou distribúciou materiálu spojeného so zneužívaním detí;
7.

v tejto súvislosti vyzýva ESVČ, aby najmä prostredníctvom delegácií EÚ v New Yorku a Ženeve posilnila súdržnosť EÚ pomocou včasných a vecných konzultácií, a tak jednomyseľne prezentovala pozíciu EÚ; potvrdzuje, že je dôležité začleniť činnosť vykonávanú v New Yorku a Ženeve v rámci Valného zhromaždenia OSN, tretieho výboru a Rady pre ľudské práva do príslušných vnútorných a vonkajších činností EÚ s cieľom zabezpečiť súdržnosť;
49.

domnieva sa, že investovanie do infraštruktúry širokopásmového pripojenia budúcej generácie je jednoznačne kľúčové na vybudovanie digitálnej ekonomiky a spoločnosti, ale domnieva sa že na to, aby sa investície maximalizovali, by politiky v oblasti telekomunikácií mali umožniť všetkým aktérom, aby účinne investovali, a to tým, že im poskytne účinný prístup k nezdvojiteľným aktívam siete a veľkoobchodným prístupovým produktom zodpovedajúcim danému účelu;
9.

poukazuje na to, že vzhľadom na vyhliadky ďalších ústretových politík, ako je kvantitatívne uvoľňovanie, a so zreteľom na súčasné právne výzvy týkajúce sa programu priamych menových transakcií (OMT), je kľúčové, aby sa zabezpečila právna jasnosť a istota s cieľom umožniť, aby sa tieto nástroje účinne uplatňovali, berúc do úvahy stanovisko generálneho advokáta Súdneho dvora Európskej únie Pedra Cruza Villalóna, ktoré poskytol 14. januára 2015 vo veci C-62/14;
7.

uznáva problémy, ktoré by vznikli pri zavedení TAC, najmä s ohľadom na výpočet minulých úlovkov, prerozdelenie kvót na národnej úrovni medzi jednotlivé aktivity a problematickosť začlenenia rekreačného rybárstva, no vzhľadom na to, že je nevyhnutné riešiť stav populácie morony striebristej, je potrebné zohľadniť tieto opatrenia;
7.

víta investičný plán pre Európu, ktorý je dôležitým nástrojom na zvýšenie súkromných a verejných investícií; konštatuje, že plán je určený na začatie ďalších investícií, rozvoj nových projektov, prilákanie investorov a obnovenie dôvery; domnieva sa však, že je príliš skoro na to, aby bolo možné zmysluplne posúdiť skutočný vplyv plánu; konštatuje, že rast investícií by nemal byť chápaný ako alternatíva, ale skôr ako doplnok reforiem; trvá na tom, že zdroje Európskeho fondu pre strategické investície (EFSI) by sa mali použiť na vynakladanie prostriedkov na projekty s ekonomickou návratnosťou alebo s pozitívnym vzťahom nákladov a prínosov v sociálnej oblasti; zdôrazňuje, že v rámci EFSI by sa nemali jednoducho nahrádzať projekty financované na národnej úrovni spolufinancovanými európskymi projektmi; zdôrazňuje, že európske fondy by mali viesť k dodatočným investíciám, nielen nahrádzať vnútroštátne investičné fondy, ktoré by sa vynaložili na spotrebu; domnieva sa, že investičný plán pre Európu by sa mal zamerať v prvom rade na projekty s európskou pridanou hodnotou, ktoré ešte nezískali prostriedky bánk; zdôrazňuje význam regulačných prvkov investičného plánu na zlepšenie prostredia pre investície; poznamenáva, že vykonávanie investičného plánu Komisie je veľmi dôležité, aby prinieslo potrebnú pridanú hodnotu; zdôrazňuje, že investičné projekty musia byť starostlivo zvolené, aby sa zabránilo tomu, že plán neprinesie trvalo udržateľný rast a zamestnanosť v Európe; pripomína, že výsledky investičného plánu Komisie je potrebné dôkladne vyhodnotiť, najmä skutočnosť, akým spôsobom sa projekty vyberali a boli stanovené priority, a zároveň zabrániť privatizácii ziskov alebo socializácii strát; zdôrazňuje vzájomnú závislosť medzi pákovým efektom investičného plánu a konkrétnymi vykonávanými projektmi; zdôrazňuje, že cieľ dosiahnuť vysoký pákový efekt by nemal byť na úkor riadneho výberu projektov, pričom by sa malo prihliadať na geografické umiestnenie projektov; zdôrazňuje potrebu zabezpečiť vysokú kvalitu riadenia a výberového procesu; konštatuje, že členské štáty zaradené do programu makroekonomických úprav očakávajú, že investičným plánom sa výrazne zlepší a uľahčí prideľovanie grantov a úverov pre malé a stredné podniky, ktoré nesú dôsledky krízy;
O.

keďže parlament Južného Sudánu posudzoval návrh zákona o mimovládnych organizáciách, ktorý by obmedzil právo na slobodu združovania, pričom registrácia združení by bola povinná, zakázala by sa činnosť mimovládnych organizácií bez registrácie a kriminalizovali by sa dobrovoľnícke aktivity vykonávané bez registračného osvedčenia;
210.

odsudzuje čoraz častejšiu prax autoritárskych štátov usporadúvať obrovské športové alebo kultúrne podujatia s cieľom výrazne zvýšiť svoju medzinárodnú legitimitu pri súčasnom obmedzovaní domáceho disentu; vyzýva EÚ a jej členské štáty, aby sa zapojili do rokovaní s národnými športovými federáciami, podnikovými subjektmi a organizáciami občianskej spoločnosti o spôsoboch ich zapojenia do takýchto podujatí, a to aj so zreteľom na prvé Európske hry, ktoré sa majú konať v Baku v roku 2015, a na Majstrovstvá sveta vo futbale, ktoré sa majú konať v Rusku v roku 2018; požaduje vytvorenie politického rámca EÚ pre športy a ľudské práva a žiada, aby sa do ďalšieho akčného plánu pre ľudské práva začlenili podstatné záväzky;
25.

víta zlepšenie právneho rámca, pokiaľ ide o práva osôb so zdravotným postihnutím; berie na vedomie, že na dosiahnutie súladu s acquis EÚ sú potrebné ďalšie opatrenia; naliehavo žiada vládu, aby urýchlila pokrok, pokiaľ ide o sprístupnenie budov pre osoby so zdravotným postihnutím, a vyjadruje poľutovanie nad tým, že väčšina štátnych a miestnych inštitúcií vrátane vybraných prioritných budov (napr. parlament a súdy) ešte stále nie je prístupných pre osoby so zdravotným postihnutím; naďalej je znepokojený vysokou mierou študentov so zdravotným postihnutím, ktorí odchádzajú zo vzdelávacieho systému po skončení základnej a strednej školy; pripomína, že je dôležité zabezpečiť dostatočnú transparentnosť, pokiaľ ide o fond pre profesijnú rehabilitáciu a zamestnávanie zdravotne postihnutých osôb a jeho výdavky;
15.

vyzýva EÚ, aby v spolupráci s LAS vypracovala špecializovaný mechanizmus zameraný na obmedzenie fenoménu obchodovania so zbraňami, najmä so zameraním sa na krajiny, z ktorých terorizmus pochádza alebo v ktorých sú teroristi cvičení; žiada EÚ, aby pozorne sledovala realizáciu vývozu zbraní, najmä technológií dvojakého použitia, ktoré by mohli byť v konečnom dôsledku zmanipulované teroristami; domnieva sa, že treba pôsobiť proti financovaniu terorizmu v koordinácii s príslušnými subjektmi vrátane LAS a jej členských krajín;
C.

keďže Európska únia sa zaviazala, že bude reindustrializovať Európu prostredníctvom investovania a podpory zásad udržateľnosti, konkurencieschopnosti a inovácií s cieľom dosiahnuť do roku 2020 minimálne 20 % podiel priemyselnej výroby ako súčasti HDP členských štátov EÚ; keďže Európska rada sa zaviazala znížiť domáce emisie skleníkových plynov aspoň o 40 %, zvýšiť podiel energie z obnoviteľných zdrojov aspoň o 27 % a zvýšiť energetickú efektívnosť aspoň o 27 % do roku 2030 s cieľom zvýšiť tento cieľ na 30 %; keďže pri plnení týchto cieľov by mali svoju úlohu zohrávať aj MSP, pretože 93 % (4) z nich už aj tak prijíma opatrenia na to, aby zdroje využívali efektívnejšie; keďže lepší ekodizajn, predchádzanie vzniku odpadu, recyklácia a opätovné využívanie by mohli podľa Komisie podnikom v EÚ priniesť čisté úspory, ktoré sa odhadujú na 600 miliárd EUR alebo 8 % ročného obratu, pričom by sa znížili celkové emisie skleníkových plynov o 2 až 4 %;
H.

keďže politika zameraná na zmenšovanie problémov súvisiacich s požívaním alkoholu a podporu zodpovedného požívania alkoholu, prispôsobená špecifickým miestnym a regionálnym podmienkam, by viedla k zníženiu zdravotníckych a sociálnych výdavkov na priame a nepriame škody spôsobené alkoholom, ako sú alkoholová závislosť, chronické ochorenia, úmrtnosť a domáce násilie, ako aj náklady spojené s alkoholizmom; keďže politika na zmenšenie problémov súvisiacich s požívaním alkoholu by nemala zahrnovať iba zdravotníctvo, ale aj príslušné zainteresované subjekty vrátane združení, ktoré podporujú ľudí trpiacich alkoholizmom a mala by byť úplne v súlade so zásadami subsidiarity a Zdravie vo všetkých politikách, pričom by sa malo zabezpečiť výrazné zlepšenie v oblasti verejného zdravia;
3.

pevne podporuje európsku integráciu Bosny a Hercegoviny a je presvedčený, že posilnená angažovanosť EÚ by sa mala zameriavať okrem iného na sociálno-ekonomické otázky, podnikateľské prostredie, inštitucionálny rámec, právny štát a vládu, presadzovanie práva, nezávislé súdnictvo, boj proti korupcii, reformu verejnej správy, občiansku spoločnosť a mládež a zároveň by sa nemala zmeniť podmienenosť pristúpenia k EÚ; vyzýva vysokého predstaviteľa Únie pre zahraničné veci a bezpečnostnú politiku, Komisiu a členské štáty EÚ, aby zaujali koordinované, jednotné a súdržné stanovisko EÚ a preukázali, že začlenenie Bosny a Hercegoviny do EÚ je pre zahraničnú politiku EÚ prioritou; zdôrazňuje, že EÚ by sa mala usilovať sústrediť všetkých darcov finančných prostriedkov s cieľom podporiť efektívne uplatňovanie nového prístupu EÚ a písomného záväzku;
5.

požaduje silnú a trvalú humanitárnu európsku záchrannú operáciu, ktorá by podobne ako Mare Nostrum fungovala na šírom mori a do ktorej by prispievali všetky členské štáty finančne, ako aj vybavením a prostriedkami; naliehavo vyzýva EÚ, aby takúto operáciu spolufinancovala;
11.

naliehavo žiada alžírske orgány, PK/VP a ESVČ, aby do budúceho akčného plánu EÚ – Alžírsko zahrnuli dôraznú kapitolu o ľudských právach, ktorá vyjadrí pevnú politickú vôľu spoločne rozvíjať legislatívnu aj praktickú podporu a ochranu ľudských práv v súlade s alžírskou ústavou a medzinárodnými zmluvami v oblasti ľudských práv a africkými regionálnymi nástrojmi v oblasti ľudských práv, ktorých je Alžírsko zmluvnou stranou; zastáva názor, že do akčného plánu EÚ – Alžírsko by mali byť zahrnuté osobitné ciele v oblasti ľudských práv spolu s harmonogramom pre reformy, ktoré by Alžírsko malo vykonať za zmysluplnej účasti nezávislej občianskej spoločnosti; žiada o ukazovatele na objektívne a pravidelné hodnotenie situácie v oblasti ľudských práv v Alžírsku;
1.

vyjadruje Albánsku uznanie za získanie štatútu kandidátskej krajiny; zdôrazňuje, že by sa to malo považovať za podnet k ešte intenzívnejšiemu reformnému úsiliu; vyjadruje svoju trvalú podporu procesu integrácie Albánska do EÚ; vyjadruje presvedčenie, že na riešenie výziev spočívajúcich v úspešnom konsolidovaní demokratickej transformácie a vykonávaní reforiem súvisiacich s EÚ sú potrebné konkrétne opatrenia a trvalá politická vôľa ich vykonávať; nabáda Albánsko, aby v súvislosti s týmito reformami preukázalo dosiahnutie spoľahlivých výsledkov;
S.

keďže podľa konzorcia pre zamestnanecké práva by sa cena každého odevu z celkového počtu 7 miliárd odevov, ktoré Bangladéš predáva západným značkám, zvýšila len o 10 centov, ak by sa zlepšila bezpečnosť v 5 000 bangladéšskych odevných tovární na úroveň západných krajín do piatich rokov; keďže neexistuje náznak, že by sa ceny odevov a textilných výrobkov zvýšili za uplynulé dva roky;
8.

zdôrazňuje význam svojho zapojenia do postupov vymenúvania európskych prokurátorov a navrhuje vyhlásiť otvorené výberové konanie pre uchádzačov, ktorí spĺňajú potrebné kritériá týkajúce sa integrity, odborných znalostí, skúseností a zručností; domnieva sa, že európski prokurátori by mali byť vymenovaní Radou a Parlamentom po vzájomnej dohode vychádzajúc z užšieho zoznamu zostaveného Komisiou, a to na základe hodnotenia nezávislej skupiny odborníkov vybraných spomedzi sudcov, prokurátorov a uznávaných odborníkov v oblasti práva; domnieva sa, že európsky prokurátor by sa mal vymenovať v súlade s tým istým postupom v nadväznosti na vypočutie Parlamentom;
L.

keďže lepšia organizácia termínov uvádzania by maximalizovala potenciálne publikum a zároveň by zabezpečila, že neoprávnená spotreba filmov by bola menej atraktívna;
7.

je presvedčený, že by prioritu mali dostať projekty s európskou pridanou hodnotou a kladným výsledkom analýzy nákladov a prínosov; zdôrazňuje, že je potrebné realizovať projekty, ktoré by mohli mať maximálny vplyv z hľadiska vytvárania pracovných miest; zdôrazňuje, že je potrebné zamerať sa na projekty s vyšším rizikom, ktoré ťažko spĺňajú podmienky pre financovanie bankami; varuje, že pracovná skupina by mohla čeliť politickému tlaku, aby podporovala projekty, ktoré uprednostňujú jednotlivé záujmové skupiny, čo by viedlo k chybnému prideľovaniu finančných prostriedkov nerentabilnými investíciám, ktoré nie sú vo verejnom záujme;
O.

keďže po teroristickom útoku na univerzitu v Garisse kenská vláda pohrozila Agentúre OSN pre utečencov (UNHCR) zavretím utečeneckého tábora Dadaab do troch mesiacov; keďže UNHCR upozornil, že by to malo „extrémne humanitárne a praktické následky“; keďže Dohovor OSN o utečencoch zakazuje nútený návrat utečencov späť do oblastí, kde je ich život alebo sloboda ohrozená;
AK.

keďže lepšie riadenie potravinárskeho odvetvia by znamenalo efektívnejšie využívanie pôdy, lepšie hospodárenie s vodnými zdrojmi a pozitívne by sa celkovo prejavilo na svetovom poľnohospodárskom a rybárskom odvetví, pričom by sa pokročilo aj v boji proti podvýžive a nesprávnemu stravovaniu v rozvojovom svete;
A.

keďže význam bolonského procesu v súčasnej hospodárskej situácii by mal spočívať v plnení cieľov rozvoja najvyššej možnej úrovne znalostí a inovácií pre občanov prostredníctvom širokého prístupu k vzdelaniu a jeho neustálej aktualizácie a keďže toto by sa malo premietnuť do revízie stratégie Európa 2020 a do vykonávania Junckerovho investičného plánu pre Európu;
79.

zdôrazňuje, že Únia pristúpila na to, že do roku 2020 musí byť zastavená strata biodiverzity a degradácia ekosystémových služieb vrátane opeľovania, musia sa zachovať ekosystémy a ich služby a malo by byť obnovených aspoň 15 % degradovaných ekosystémov; dodáva, že Únia navyše súhlasila s tým, že obhospodarovanie lesov sa musí realizovať udržateľným spôsobom, že lesy, ich biodiverzitu a služby, ktoré poskytujú, treba chrániť a v najväčšej možnej miere posilňovať a že sa musí zvýšiť odolnosť lesov voči zmene klímy, požiarom, búrkam, škodcom a chorobám; okrem toho zdôrazňuje, že je teda potrebné vypracovať a implementovať obnovenú stratégiu lesného hospodárstva Únie, ktorá sa bude zaoberať rozmanitými požiadavkami kladenými na lesy a prínosom lesov a ktorá prispeje k strategickejšiemu prístupu k ochrane a zveľaďovaniu lesov, a to okrem iného prostredníctvom trvalo udržateľného obhospodarovania lesov (4);
57.

vyzýva zainteresované strany v tomto potrebnom ďalšom kroku HMÚ, aby zohľadnili predpokladané budúce rozšírenie eurozóny a preskúmali všetky možnosti na prehĺbenie a posilnenie HMÚ a na dosiahnutie toho, aby sa stala odolnejšou, prispievala k rastu, vytváraniu pracovných miest a stabilite, ako napríklad: a) posilnené mechanizmy demokratickej zodpovednosti na úrovni EÚ aj vnútroštátnej úrovni, pričom zodpovednosť treba prevziať na tej úrovni, na ktorej sa prijímajú rozhodnutia, a musí sa opierať o schválenie usmernení v oblasti konvergencie spolurozhodovacím postupom, zatiaľ čo kontrolná úloha Európskeho parlamentu v rámci európskeho semestra sa formálne potvrdí v medziinštitucionálnej dohode a zabezpečí sa, aby všetky národné parlamenty krajín eurozóny sledovali každý krok procesu európskeho semestra; b) sociálny rozmer zameraný na ochranu európskeho sociálneho trhového hospodárstva, s rešpektovaním práva na kolektívne vyjednávanie, podľa ktorého by bola zabezpečená koordinácia sociálnych politík členských štátov vrátane mechanizmu minimálnej mzdy alebo príjmu, ktorý by bol vlastný každému členskému štátu a o ktorom by rozhodoval každý členský štát samostatne, a podporujúci boj proti chudobe a sociálnemu vylúčeniu, reintegráciu pracovníkov do pracovného trhu, dobrovoľnú mobilitu a flexibilitu medzi profesiami a členskými štátmi; c) fiškálna kapacita eurozóny na základe osobitných vlastných zdrojov, ktorá by v rámci rozpočtu Únie a pod kontrolou Európskeho parlamentu mala pomáhať členským štátom pri vykonávaní dohodnutých štrukturálnych reforiem na základe určitých podmienok vrátane účinného vykonávania národných programov reforiem; víta v tejto súvislosti prácu skupiny EÚ pre vlastné zdroje, ktorej predsedá Mario Monti; d) zvýšenie odolnosti EMÚ pri hospodárskych šokoch a núdzových situáciách priamo spojených s menovou úniou pri súčasnom vyhnutí sa akejkoľvek forme trvalých fiškálnych prevodov; e) pokiaľ ide o zdaňovanie, záväzok k celoeurópskym opatreniam na boj proti daňovým podvodom a vyhýbaniu sa platbe daní a agresívnemu plánovaniu dani z príjmov právnických osôb, spolupráci národných daňových orgánov na výmenu informácií o vyhýbaní sa platbe daní a daňových podvodoch, opatreniam na dosiahnutie konvergencie daňových politík členských štátov, spoločnému konsolidovanému základu dane z príjmov právnických osôb, jednoduchším a transparentnejším daňovým systémom a výkazníctvu podľa jednotlivých krajín pre právnické osoby okrem MSP; f) postupné dokončenie bankovej únie; g) zavedenie ESM a Zmluvy o stabilite, koordinácii a správe v hospodárskej a menovej únii do práva Únie ruka v ruke so zlepšenou koordináciou hospodárskej politiky, skutočnou konvergenciou, presadzovaním spoločných pravidiel a jasným záväzkom vykonania hospodársky a sociálne udržateľných štrukturálnych reforiem; h) riešenie slabostí v súčasnom rámci, ktoré umožňujú situáciu, že na plnenie niektorých častí zmluvy dohliada Súdny dvor a iné sú vylúčené; i) posilnená vonkajšia úloha eurozóny vrátane povýšenia úrovne jej zastúpenia;